Hou só jou eie bierproe-partytjieDie somer is die perfekte tyd om ŉ bierproe-partytjie te hou. Anton Erasmus, ŉ SAB-handelsbrouer, het die perfekte gids opgestel om jou eie bierfees by jou huis te hou! Erasmus glo dat bier meer veelsydig as wyn is, “bloot omdat bier spesifiek lekker is op daardie warm somerdae; niks verfris jou soos ŉ koue bier nie,” sê hy. Erasmus het ook opgelet dat daar ŉ tendens is na geen- en lae-alkohol bier, wat vir verbruikers ŉ veiliger ervaring gee terwyl hulle die alkoholvrye en die alkoholiese biere om die beurt drink. Dié bier kan ook by jou bierproe-partytjie ingesluit word. Volg hierdie gids vir die perfekte bierproe-geleentheid Voor jy die partytjie hou, moet jy bevestig hoeveel mense gaan dit bywoon, sodat jy weet hoeveel bier en kos om te koop. Erasmus stel voor dat jy ŉ sespak van elke bier vir 20 gaste koop. Dit werk uit na drie porsies per bottel bier. Dit is altyd lekker om verskeie geure bier aan gaste te bied. Erasmus stel die volgende soorte voor: Vir die beste proe-ervaring, bedien bier altyd yskoud. Hou die bier in die yskas of op ys tot opdiening, sê Erasmus. Gebruik water om jou palet te verfris tussen proe-slae. Die beste deel van bierproe is dat jy nie beperk word tot standaard glasware nie. Jy kan pret hê deur verskillende style glase vir verskillende biere te gebruik. “Peervormige glase, wat groter onder as bo is, vang die bier se aromas in die glas vas, wat sorg vir ŉ beter proe-ervaring. Indien jy nie ŉ groot verskeidenheid van glase het nie, kan jy selfs ŉ gewone wynglas gebruik.” Vir ŉ bierproe-geleentheid is dit beter om klein glase te gebruik, omdat jy slegs bier tot ŉ derde van die glas gaan ingooi – dit moet net ŉ proe wees. Maak seker jy het ŉ verskeidenheid van matige geur kosse wat nie jou palet sal beïnvloed nie. “Peuselhappies soos ongesoute pretzels of koekies of rou groente soos wortel en selderystokkies werk goed,” sê Erasmus. Afhangend van jou styl en jou hulpbronne, kan jy uitgedrukte notas verskaf wat elke bier wat bedien word se aromas en smake uiteensit. As jy jou gaste wil vermaak, kan jy ŉ blinde bierproe hou. Erasmus stel voor jy gooi bier in ŉ beker waar die gaste jou nie kan sien nie en jy laat almal dan raai watter bier dit is. “Daar kan selfs ŉ prys van ŉ sespak bier vir hulle wag,” sê hy. Hoewel jy wil hê almal moet hul aand geniet, moet almal ook veilig tuis kom. Maak dus seker daar is nugter mense wat kan huis toe bestuur, dat almal ŉ saamry-geleentheid het of dat daar genoeg oorslaapplek is indien nodig.